Vabariigi presidendi kantselei pääslahoone ja roosiaia rekonstrueerimine
#000000
Maastikuarhitektuurse lahenduse eesmärk on säilitada maksimaalselt algupäraseid detaile, tagada haljastuse ja arhitektuurse ansambli terviklikkus ning taastada selle varem loodud väärtused.
Säilitatud on suursugune, kõrgete puude ja avatud murualade ning roosipeenardega miljöö.
Aktsentidena on lisatud selge abstraktse vormiga mustaks värvitud teraskonstruktsioonis paviljonid, ringikujulised pingid ja roosipeenrad, täidetud on tühjad skulptuurinišid.
Valgustus toob esile mitmetasandilise pargi sisu ja detailid. Pargipaviljonide paigutus järgib avanevaid vaateid, ilmakaari ning puudevõrade ulatusi.
Algselt on roosiaed olnud liigiliselt mitmekesisem. Aja jooksul kõrghaljastusse tekkinud tühimikud on täidetud. Plaanipäraseid puuderidu on täiendatud, taastatud haljastuse kõrguse rinded.
#000002
Roosiaia kõik teed ja platsid on korrastatud. Ülemise terrassi ehk metsapargi osas on jalgteede trajektoore täpsustatud vastavalt ajaloolisele Alar Kotli presidendi lossi pargi projektile ning väljakujunenud olemasolevale haljastusele. Ülemise terrassi jalgteedele on kavandatud laiendused pargipaviljonidele ja rõngaspinkidele.
Roosiaia ülemise terrassi teed ja platsid on kaetud peene fraktsiooniga graniitkivisõelmetega tihendatud alusel.
Roosiaia alumise terrassi teede jäme killustikkate on asendatud peenema fraktsiooniga graniitkivisõelmetaga tihendatud alusel.
Aia alumise osa graniitkivisõlmete toon on helehall. Aia ülemise osa teede graniitkivisõelmete toon on telliskivipunane.
Kõik teed ja platsid on piiratud 5mm paksuse teraslehega.
Kõikide teede alla on kavandatud drenaažikihid ja liigse sadevee äravool.
Rõngaspingi ja kokapeenra juurde viivad murupinda süvistatud mustast terasest ja betoonalusel astmeplaadid.
#000004
Roosiaia valgustuspõhimõte toob esile tiigi, väikevormide ja hoonete arhitektuuri, haruldasemate või suuremate puude struktuure ning pargi mitmetasandilisuse.
Maksimaalselt on kasutatud ja korrastatud ajaloolist valgustust lossi balustraadidel, pargi piirdemüüril ja galeriihoonel.
VPK hoone peafassaad ja lipuväljak on valgustatud prožektorvalgustitega.
Meeleoluvalgust loob maapinda süvistatud või servade taha peidetud valgustus. Selliselt on valgustatud paviljonid, rõngaspingid, basseinid, alumise terrassi muruplatsid, skulptuurid ja väärikaimad puud.
Tähtkujuliselt alumise terrassi murupinda süvistatud muutuva valgustugevusega valgustid moodustavad konstellatsiooni “Thule tee”. Valgustitest tähtkujud, Suur Vanker ja Cassiopeia, on vaadeldavad roosiaia ülemiselt terrassilt ning VPK hoone akendest ja terrassidelt.
#000005
Tühjad skulptuurinišid roosiaia alumise terrassi tugimüüri orvades on ettepanekuna täidetud KUMU skulptuurikogu eksponaatidega.
Igas orvas üks skulptuur. Skulptuurid valitakse erinevatest kümnenditest ja need saavad väärika koha roosiaias. See on viis tutvustada noortele medalistidele, presidendi väliskülalistele jne Eesti kultuuri ja tuua skulptuurid hoidlatest välja.
#000007
PS Siin on 3d pildid ka: 
#000008